CELEX: 32013D0309
Language: da
Date: 2013-06-19 00:00:00
Title: 2013/309/EU: Kommissionens gennemførelsesafgørelse af 19. juni 2013 om ændring af bilag II, III og IV til beslutning 2006/168/EF for så vidt angår fastsættelse af krav vedrørende udstedelse af veterinærcertifikat ved import af kvægembryoner til Unionen (meddelt under nummer C(2013) 3704)  EØS-relevant tekst

25.6.2013   
            
            
               DA
            
            
               Den Europæiske Unions Tidende
            
            
               L 172/32
            
         KOMMISSIONENS GENNEMFØRELSESAFGØRELSE
   af 19. juni 2013
   om ændring af bilag II, III og IV til beslutning 2006/168/EF for så vidt angår fastsættelse af krav vedrørende udstedelse af veterinærcertifikat ved import af kvægembryoner til Unionen
   (meddelt under nummer C(2013) 3704)
   (EØS-relevant tekst)
   (2013/309/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), særlig artikel 9, stk. 1, første afsnit, litra b), og
   ud fra følgende betragtninger:
   
               (1)
            
            
               I bilag I til Kommissionens beslutning 2006/168/EF af 4. januar 2006 om fastsættelse af krav vedrørende dyresundhed og udstedelse af veterinærcertifikat ved import af kvægembryoner til Fællesskabet og om ophævelse af beslutning 2005/217/EF (2) er der opført en liste over tredjelande, hvorfra medlemsstaterne tillader import af embryoner af tamkvæg (i det følgende benævnt »embryoner«). I denne beslutning fastlægges også, hvilke supplerende garantier med hensyn til dyresygdomme de tredjelande, som er opført på listen i nævnte bilag, skal stille.
            
         
               (2)
            
            
               I beslutning 2006/168/EF fastsættes det desuden, at medlemsstaterne tillader import af embryoner, som opfylder de dyresundhedskrav, der er fastlagt i standardveterinærcertifikaterne i bilag II, III og IV til nævnte beslutning.
            
         
               (3)
            
            
               I bilag I til beslutning 2006/168/EF er Israel opført som et land, der har tilladelse til at eksportere in vivo-befrugtede og in vitro-producerede kvægembryoner. I de seneste år har der imidlertid ikke været registreret import til Unionen.
            
         
               (4)
            
            
               I november 2012 underrettede Israel Verdensorganisationen for Dyresundhed (OIE) om de første tilfælde af lumpy skin disease hos malkekøer. I marts 2013 meddelte Israel OIE, at sygdommen fortsat spredes i sydlig og vestlig retning fra det oprindelige udbrud og efterfølgende har ramt flere malkekvægsbesætninger.
            
         
               (5)
            
            
               Lumpy skin disease er en virussygdom, der er anført som en anmeldelsespligtig sygdom i bilag I til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (3). Lumpy skin disease findes ikke på nuværende tidspunkt i EU.
            
         
               (6)
            
            
               I overensstemmelse med artikel 4.7.14 i OIE's terrestriske dyrs sundhedskodeks indgår lumpy skin disease i kategori 4, der indeholder sygdomme eller patogener, hvor undersøgelser har indikeret, at risikoen for overførsel via embryonoverførsel kan være ikke ubetydelig, selv når embryonerne håndteres korrekt mellem indsamling og overførsel i overensstemmelse med håndbogen fra International Embryo Transfer Society. EU-lovgivningen om handel med embryoner af tamkvæg samt indførsel heraf fra tredjelande er i overensstemmelse med håndbogen.
            
         
               (7)
            
            
               I artikel 11.12.10 i OIE's terrestriske dyrs sundhedskodeks er der fastsat anbefalinger vedrørende indførsel af embryoner og oocytter af kvæg fra lande, der betragtes som ramt af lumpy skin disease.
            
         
               (8)
            
            
               Der er på nuværende tidspunkt ingen krav vedrørende lumpy skin disease i standardveterinærcertifikaterne i bilag II, III og IV til beslutning 2006/168/EF. Derfor er der risiko for, at sygdommen kan indføres til EU ved import at embryoner fra tredjelande, hvor lumpy skin disease findes.
            
         
               (9)
            
            
               Der bør derfor i overensstemmelse med anbefalingerne i OIE's terrestriske dyrs sundhedskodeks medtages dyresundhedskrav vedrørende lumpy skin disease i standardveterinærcertifikaterne i bilag II, III og IV til beslutning 2006/168/EF.
            
         
               (10)
            
            
               Bilag II, III og IV til beslutning 2006/168/EF bør derfor ændres i overensstemmelse hermed.
            
         
               (11)
            
            
               For at undgå enhver afbrydelse af handelen bør det i en overgangsperiode på visse betingelser være tilladt at anvende veterinærcertifikater, som er udstedt i henhold til beslutning 2006/168/EF i den version, der var gældende forud for de ved denne afgørelse indførte ændringer.
            
         
               (12)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilag II, III og IV til beslutning 2006/168/EF erstattes af teksten i bilaget til nærværende afgørelse.
   Artikel 2
   I en overgangsperiode indtil den 1. september 2013 tillader medlemsstaterne import af sendinger af embryoner af tamkvæg fra tredjelande, der ledsages af et standardveterinærcertifikat, der er udstedt senest den 31. juli 2013, i overensstemmelse med standardcertifikaterne i bilag II, III og IV til beslutning 2006/168/EF i den version, der var gældende forud for de ved denne afgørelse indførte ændringer.
   Artikel 3
   Denne afgørelse finder anvendelse fra den 1. august 2013.
   Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 19. juni 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 302 af 19.10.1989, s. 1.
   
      (2)  EUT L 57 af 28.2.2006, s. 19.
   
      (3)  EFT L 62 af 15.3.1993, s. 69.
   
      BILAG
      »
            BILAG II
            
               Standardveterinærcertifikat til brug ved import af in vivo-befrugtede embryoner af tamkvæg indsamlet i overensstemmelse med Rådets direktiv 89/556/EØF
            
            
               
            
               
            
               
         
         
            BILAG III
            
               Standardveterinærcertifikat til brug ved import af in vitro-producerede embryoner af tamkvæg, som er befrugtet med sæd, der er i overensstemmelse med Rådets direktiv 88/407/EØF
            
            
               
            
               
            
               
            
               
         
         
            BILAG IV
            
               Standardveterinærcertifikat til brug ved import af in vitro-producerede embryoner af tamkvæg, som er befrugtet med sæd fra tyrestationer eller sædbanker, der er godkendt af den kompetente myndighed i eksportlandet
            
            
               
            
               
            
               
            
               
         «